Diari Oficial de la Generalitat Valenciana


Sumari del DOGV 401, del 07-07-1986 (1986/806688)

ORDRE de 30 de maig de 1986, de la Conselleria de Cultura, Educació i Ciència, per la qual es convoca concurs públic per a la concessió d'ajudes per a treballs tècnics de col laboració amb l'Arxiu del Regne de València.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   401

Data del DOGV
:   07-07-1986

Secció del DOGV
:   ALTRES DISPOSICIONS

Número del document
:   1986/806688


Data del document
:   30-05-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 30 de maig de 1986, de la Conselleria de Cultura, Educació i Ciència, per la qual es convoca concurs públic per a la concessió d'ajudes per a treballs tècnics de col.laboració amb l'Arxiu del Regne de València.  
El tractament dels fons documentals, així com els serveis prestats al públic pels arxius requereixen, a més de coneixements tècnics especialitzats, d'una pràctica que sols pot adquirir-se mitjançant l?activa col·laboració en els treballs habituals que es realitzen en aquests centres.  
En virtut de les competències transferides en matèria de cultura pel Reial Decret 3066/83, de 13 d'octubre, a la Generalitat Valenciana, i en base a Conveni entre el Ministeri de Cultura i la Comunitat Autònoma Valenciana sobre gestió dels Arxius de titularitat estatal (BOE 19-1-85) i en ús de les competències que cm confereix l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE:  
Article primer  
Es convoca concurs públic per a la concessió de sis ajudes per a treballs tècnics de col·laboració en pràctiques arxivístiques a desenvolupar a l'Arxiu del Regne de València. I s'aproven les bases per les quals es regeix aquesta convocatòria, incloses com a annex a aquesta Ordre.  
Article segon  
Les esmentades ajudes seran sufragades amb càrrec a l'aplicació pressupostària 68.81.429.1.591.  
DISPOSICIONS FINALS:  
Primera  
Es faculta el Director General de Cultura perquè, dins l?àmbit de llurs competències, dicte resolucions o instruccions que estime necessàries per a dur a terme allò que es disposa en la present Ordre.  
Segona  
La present Ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 30 de maig de 1986.  
El Conseller de Cultura, Educació i Ciència,  
CEBRIÁ CISCAR I CASABAN  
BASES PER A LA CONCESSIO D?AJUDES PER A TREBALLS TÈCNICS DE COL-LABORACIO EN L'ARXIU DEL REGNE DE VALENCIA  
Primera  
Els sol·licitants hauran de reunir les següents condicions:  
a) Ser espanyol i residir dins l?àmbit de la Comunitat Valenciana.  
b) Ser llicenciat en Geografia i Història, Secció Història.  
Segona  
Les sol·licituds, dirigides al Conseller de Cultura, Educació i Ciència, es presentaran al Registre General de la Conselleria o als Serveis Territorials de Cultura d'Alacant, Castelló o València, o per qualsevol dels procediments establerts en l?article 66 de la Llei de Procediment Administratiu, dins el termini de vint dies hàbils contats a partir de la publicació de la present convocatòria en el Diari Oficial de la Generalitat Valenciana, acompanyades de la següent documentació:  
a) Certificació acadèmica personal que acredite haver assolit la titulació corresponent, amb les qualificacions obtingudes per convocatòria i curs.  
b) «Curriculum vitae» del sol·licitant.  
c) Tota documentació que jutge escaient adjuntar-hi com a mèrit personal.  
Tercera  
Les obligacions dels beneficiaris consistiran en col·laborar amb el personal tècnic de l'Arxiu M Regne de València en els treballs específics que els encomanen, motiu pel qual hauran de romandre als locals del Centre durant deu mesos i realitzar el mateix horari del personal d'Arxiu, i a les ordres del Director del mateix, el qual serà qui els encomane els treballs.  
Quarta  
La dotació de cadascuna de les ajudes serà de cinc-centes mil pessetes (500.000) a pagar en cinc lliuraments a partir de la concessió i prèvia certificació d'aprofitament expedida pel Director del Centre.  
Cinquena  
Les ajudes seran incompatibles amb la realització de treballs o estudis que impedesquen l'acompliment del fi propossat i/o amb el gaudiment d?altres beques o ajudes similars.  
Sisena  
La Conselleria de Cultura, Educació i Ciència podrà suspendre tota ajuda concedida quan, al seu parer, existesca per part del beneficiari incompliment de les obligacions contretes, i també quan els informes del Director del Centre fassen aconsellables aquesta determinació.  
Setena  
Els treballs realitzats romandran en propietat de la Conselleria de Cultura, Educació i Ciència i no podran ser utilitzats pels autors sense la corresponent autorització.  
Vuitena  
Per a valorar els mèrits dels sol·licitants es constitueix una Comissió Qualificadora integrada per:  
- President: Il·lm. Sr. Director General de Cultura.  
- Sra. Directora de l'Arxiu del Regne de València; Sr. Director del Programa d'Arxius de la Conselleria de Cultura, Educació i Ciència, i  
- Secretari: Cap del Servei del Llibre, Arxius i Biblioteques de la Conselleria de Cultura, Educació i Ciència.  
La Comissió Qualificadora té facultats per a realitzar, mitjançant els seus membres, totes les comprovacions que estime necessàries per a la millor qualificació dels mèrits adduïts.  
Quan haja finalitzat la corresponent valoració dels expedients de cadascú dels aspirants, la Comissió elevarà proposta al Conseller de Cultura, Educació i Ciència, el qual resoldrà l?adjudicació de les ajudes. La Resolució es publicarà en el Diari Oficial de la Generalitat Valenciana.  
A més, la Comissió Qualificadora podrà formular proposta si és declarada no adjudicada l'ajuda per a treballs tècnics de col·laboració si, al seu parer, no hi hagués concursants amb mèrits suficients per a ser adjudicada. Els dictàmens i propostes de la Comissió seran inapel·lables.  
Novena  
El fet d'haver gaudit de les ajudes no estableix cap tipus de relació laboral amb la Conselleria de Cultura, Educació i Ciència, ni amb l'Arxiu del Regne de València, ni suposa cap compromís d'incorporació posterior a les plantilles de l'esmentat Centre.